Mindre Meddelelser. 
Bøgeloppen i Skoven og Frugthaven. 
Bøgeloppen, Orchestes fagi, hører til de Insekter, hvis 
Virkning er mest iøjnefaldende i en Bøgeskov. Saa snart 
Bøgen om Foraaret har udfoldet sine første grønne Blade, 
kommer Imago frem af sit Vinterskjul og gnaver sine smaa, 
runde Huller i Bladene, hvorefter den lægger Æg i Midt- 
ribben paa Undersiden. Kort Tid efter kommer Larven 
frem og danner udimod Bladranden en Gang, der udvider 
sig til en stor, pladeformig Mine, oftest beliggende i 
Spidsen af Bladet. Forpupningen foregaar i Minen, og 
hele Larve- og Puppelivet varer kun en god Maaned, 
hvorefter Imago Resten af Sommeren vandrer rundt paa 
Træerne, undertiden gnavende lidt af de unge Frugtskaale, 
men uden i Almindelighed at gøre sig videre bemærket. 
I Aar (1921) har det været anderledes. Allerede i For- 
aaret kunde det ses, at de brune Spidser paa Bøgebladene 
var ualmindelig talrige, saa at de sine Steder endog gav 
Skoven en brunlig Tone, og senere paa Sommeren gjorde 
Orchestes sig bemærket paa anden Vis. 
Den første Klage kom fra Giesegaard (J. S. Riis), hvis 
Æbler blev i høj Grad efterstræbt af nogle smaa hoppende 
Biller, der gnavede mer eller mindre dybe Huller ind i 
Frugtkødet og gjorde store Mængder af Frugt uanvende- 
lig til Salg. Det viste sig at være Bøgeloppen, og jeg 
havde senere selv Lejlighed til at se den i Arbejde og 
talte i et Tilfælde 13 Biller i eet Hul. Ikke lenge efter 
